Kokkupõrge toimus  jäämurdetööde ajal karavanis liikudes Eesti vetes koordinaatidel 59°53` 0 N 26°19` 8 E. Kuna jääkanal vajus ilmastikuolude tõttu kokku, peatus Runner 4, kuid taga sõitev S.V. Apostel Andrey ei suutnud liikumist peatada ja sõitis vööriga Runner 4 ahtrisse, mis sai läbiva vigastuse masinaruumi. Pärast laevapereliikmete jäämurdja pardale võtmist uppus Runner 4 umbes kolme minuti jooksul. Kõik 14 laevapere liiget (Venemaa kodanikud) võeti jäämurdja Kapitan Sorokin pardale, mis toimetab nad Venemaa sadamasse. Runner 4  lastiks oli alumiinium, kütusevarud: 102 tm raskekütust, 35 tm kerget kütteõli ja 600 liitrit määrdeõli. Jäämurdja meeskonna sõnul laevade kokkupõrkega keskkonnareostust ei kaasnenud.